Според определението на Джеймс Тръслоу Адамс от 1931 година, „животът трябва да бъде по-добър и по-богат, и по-пълноценен за всекиго, с възможности за всекиго според способностите или постиженията“. В основата на американската мечта стои Декларацията за независимостта, която обявява, че „всички хора са създадени равни“ с правото на „живот, свобода и преследване на щастието“.